B. Andreas Bull-Hansen

**Bjørn Andreas Bull-Hansen** (født 18. august 1972 i Oslo) er en norsk forfatter, blogger, youtuber og tidligere toppidrettsutøver innen styrkeløft.

## Bakgrunn
Bull-Hansen har studert økonomi ved Handelshøyskolen BI. Han har over 20 år bak seg som aktiv styrkeløfter og kan blant annet vise til NM-gull, bronse i EM og flere norske rekorder både som junior- og seniorløfter. Etter eget utsagn var det skader etter en bilulykke i 1995 som gjorde at han måtte oppgi idrettskarrieren og studiene og fikk tid til å begynne å skrive. Han har imidlertid tatt opp igjen styrkeløftkarrieren og tok nylig bronse i Nordisk mesterskap klasse 110 kg, samt norsk rekord i markløft i klasse 105 kg. Han var på det norske landslaget for Classic World Cup i 2012 i en alder av 40 år. Han er også langbueskytter, seiler og kajakkpadler.
Han debuterte som forfatter i 1996 med *Syv historier fra Vestskogen*, og har under forfatternavnene Andreas Bull-Hansen og B. Andreas Bull-Hansen også utgitt romanserien Horngudens tale, Lushon-trilogien og Tyr-trilogien.

I 2017 fikk han sitt gjennombrudd med romanen *Jomsviking*, den første boken i serien om jomsvikingen Torstein Knarresmed. Andre bok i serien, *Vinland*, kom i 2018.

Bull-Hansen har til tider vært en aktiv debattant, og er blant annet kjent for å kritisere TV 2 for å vise strongman-stevner assosiert med doping, noe Bull-Hansen er sterk motstander av.
Bull-Hansen er også dyreforkjemper og har blant annet demonstrert for å få nedlagt Løken Gård.

Bull-Hansen er også en aktiv tur- og havseiler, og har blant annet seilt alene fra Afrika til Norge. Han har i flere år hatt fast kåserispalte i bladet *[[Seilas]]*. Der skriver han om båtlivets gleder og snodigheter. Båtgleden til Bull-Hansen kan også sees i bøkene hans. Han skriver svært detaljert om seiling og også hvordan man bygger en båt i *[[Anubis]],* *[[Evercity]],* og i Jomsviking-serien.

## Bibliografi
**Enkeltstående bøker**

* *Syv historier fra Vestskogen* &ndash; novellesamling, Aventura Forlag (1996)
* *Profetier: memoarer om John Thiersen* - roman, Direkte Forlag (2000)
* *Den røde oksen* &ndash; roman, Baskerville Forlag (2008)
* *Isak* &ndash; roman, Nidhogg Forlag (2015)

**Horngudens tale - romanserie** 

* *[[Dragens tårer]] (Horngudens tale - Bok I)* &ndash; roman (1997)
* *[[Brans reise]] (Horngudens tale - Bok II)* &ndash; roman (1998)
* *[[Han Som Søker]] (Horngudens tale - Bok III)* &ndash; roman (1999)
* *[[Cernunnos' komme]] (Horngudens tale - Bok IV)* &ndash; roman (2000)
* *[[Der gudene dør]] (Horngudens tale - Bok V)* &ndash; roman (2001)

* *[[Tazka Kora]] (Horngudens tale - Bok VI)* &ndash; roman (2002)

**Evv Lushon - romantrilogi**

* *[[Lushons plater]]* &ndash; roman (2004)
* *Anubis* &ndash; roman (2006)
* *Evercity* &ndash; roman (2007)

**Tyr-trilogien - romantrilogi**

* *Jotnens hjemkomst* &ndash; roman (2010)
* *Før de ni verdener styrter* &ndash; roman (2011)
* *Ragnarok* &ndash; roman (2012)

**Jomsviking - romanserie** 

* *Jomsviking* &ndash; roman, Nidhogg Forlag (2017)
* *Jomsviking: Vinland* – roman, Gyldendal Norsk Forlag (2018)
* *Jomsviking: Danehæren* – roman, Gyldendal Norsk Forlag (2019)
* *Jomsviking: Danelovs land* – roman, Gyldendal Norsk Forlag (2021)
* *Jomsviking: Kongenes fall* - roman, Gyldendal Norsk Forlag (2022)
* *Jomsviking: Valravn* - roman, Gyldendal Norsk Forlag (2024)
* *Jomsviking: Under danekongens flagg* - roman, Gyldendal Norsk Forlag (2025)

## Referanser


## Eksterne lenker
* 
* 
*Forfatterside hos Gyldendal Norsk Forlag
*
* Presentasjon av B. Andreas Bull-Hansen i Forfatterkatalogen på Forfattersentrums nettsider